
Magbalik-aral sa teorya at kasaysayan 
para isulong ang praktika ng rebolusyon 


uong sigla ngayong isinusulong sa buong rebolusyonaryong kilusan 

ang isang malawak na kilusang pagbabalik-aral sa Marxismo-Leninis- 

mo-Maoismo at mga batayang prinsipyo ng Partido. Puno ng sigasig 
ang mga komite at kadre ng Partido, gayundin ang mga kumander at mandi- 
rigma ng Bagong Hukbong Bayan (BHB) at mga aktibista sa kilusang masa sa 
kanayunan at kalunsuran, sa isinasagawang pagbabalik-aral sa teorya at mga 
prinsipyo bilang sandata para sa pagrerebolusyon. 


Nasa sentro ng kilusang pagba- 
balik-aral na ito ang mga sulatin at 
turo na iniwan ni Ka Joma (Jose 
Maria Sison), dinadakilang guro ng 
rebolusyong Pilipino, na nanguna 
noon sa paglatag ng mga saligang 
prinsipyo, patakaran, estratehiya at 
mga taktika ng Partido sa pagsu- 
long ng dalawang-yugtong rebo- 
lusyon sa Pilipinas. 

Kabilang sa puspusang binaba- 
lik-aral ng mga kasama ang napa- 
kahahalagang dokumentong binuo 
sa pangunguna ni Ka Joma kabilang 
ang: Iwasto ang mga Pagkakamali 
at Muling Itatag ang Partido, Ang 
Mahigpit Nating mga Tungkulin, 
Mga Partikular na Katangian ng 
Ating Digmang Bayan, Muling Pag- 
tibayin ang Ating Saligang mga 


Prinsipyo at Iwasto ang mga Pagka- 
kamali, at ang Manindigan Para sa 
Sosyalismo Laban sa Modernong 
Rebisyunismo. 

Puno ng sigla na nirerepaso ng 
mga kasama maging ang iba pang 
mga libro at akda ni Ka Joma tulad 
ng Makibaka para sa Pambansang 
Demokrasya at Lipunan at Rebolu- 
syong Pilipino. Ang mga librong ito 
ay klasikong mga sulatin na nana- 
natiling lapat sa kongkretong kala- 
gayan ng Pilipinas na inaapi ng im- 
peryalismo, pyudalismo at burukra- 
tang kapitalismo. Pinag-aaralan ang 
mga ito kaakibat ng mga klasikong 
sulatin ng mga dakilang gurong ko- 
munista tulad nila Marx, Engels, Le- 
nin, Stalin, Mao at Ho. Inilalahad ng 
mga ito ang unibersal na katotoha- 


nan tungkol sa kasaysayan ng 
maka-uring tunggalian at ang pa- 
ngangailangan para sa rebolusyo- 
naryong pagbabago para wakasan 
ang pagsasamantala at pang-aapi. 

Ang bumubwelong kilusang 
pag-aaral na ito ay ibinunsod ng 
panawagan ng sentral na pamunu- 
an ng Partido na gamitin ang ini- 
wang kabang-yaman ng mga turo ni 
Ka Joma bilang gabay sa pagsulong 
ng rebolusyon. Bahagi rin ito ng pa- 
nawagan na lagumin ang mga kara- 
nasan sa nagdaang lima at 25 taon, 
at tukuyin at iwaksi ang mga suhe- 
tibistang pagkakamali na nagbun- 
sod ng mga pinsala o naging balakid 
sa pagsulong sa iba't ibang lara- 
ngan ng gawain, at komprehensi- 
bong isulong ang rebolusyonaryong 
kilusan. 

Sa diwa ng "walang rebolusyon 
kung walang rebolusyonaryong 
teorya," ginagamit ngayon ng mga 
kadre ng Partido ang Marxismo-Le- 
ninismo-Maoismo at ang mga turo 
ni Ka Joma para magtasa at magla- 
gom sa kanilang mga praktikal na 


karanasan, upang buuin ang deter- 
minasyon na iwasto ang mga ito at 
pangibabawan ang mga naging ka- 
hinaan at pagkakamali. Nagbabalik- 
aral sila sa kasaysayan upang hu- 
malaw ng mga positibo at negati- 
bong aral, palakasin ang mga was- 
tong praktika at iwasang ulitin ang 
dati nang mga pagkakamali. 

Susi ang kilusang pag-aaral na 
ito sa konsolidasyon ng Partido. 
Kailangan ang puspusang pagpapa- 
tatag para maisabalikat nito ang 
mabibigat na tungkulin sa pamu- 
muno. 

Ang kilusang pag-aaral ay ba- 
hagi ng pangkalahatang pagsisikap 
na itaas ang kaalamang teoretikal 
at pahigpitin ang gagap ng lahat ng 
kadre at mga aktibista sa mga prin- 
sipyo at ideolohiya ng Partido, bi- 
lang gabay sa pagsusulong ng kani- 
lang rebolusyonaryong praktika. 
Itinataas nito ang militansya at de- 
terminasyon ng Partido at ng ma- 
sang Pilipino na lumaban sa gitna ng 
labis na brutal na panunupil ng 
reaksyunaryong estado. 

Puspusan ngayon ang pagsisi- 
kap ng mga komite ng Partido na 
pagtapusin ang mga kadre at kasapi 
sa 3-antas na Kurso ng Partido. Mas 
saligan pa, ang mga hindi nakapag- 
babasa ay tinuturuang magbasa sa 
pamamagitan ng mga programang 

Ang Ang Bayan ay inilalabas sa 
wikang Pilipino, Bisaya, Iloco, 
Hiligaynon, Waray, Ingles at Espanyol. 
Tumatanggap ang Ang Bayan ng mga 
kontribusyon sa anyo ng mga artikulo 
at balita. Hinihikayat din ang mga 
mambabasa na magpaabot ng mga 
puna at rekomendasyon sa ikauunlad 


ng ating pahayagan. 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 

pang-literasi. Sa pamamagitan ng 
mga pagsisikap na ito, tuluy-tuloy 
na itinataas ng Partido ang kakaya- 
han ng mga kadre at kasapi ng Par- 
tido na pamunuan ang iba't ibang 
larangan ng gawain sa iba't ibang 
antas. Sinasanay din nito ang mga 
bagong salinlahi ng mga komunis- 
tang lider at mandirigma. 

Ginagamit ang Marxista-Leni- 
nista-Maoistang kaalaman at para- 
an ng pagsusuri para magsaliksik sa 
kongkretong kalagayan, sa mga suli- 
ranin at kagyat na kahilingan ng 
masang Pilipino. Binibigyang-linaw 
nito na ang pagtaas ng presyo ng 
mga bilihin, mababang sahod, kawa- 
lang lupa, at iba't ibang problema ng 
masa sa araw-araw ay nakaugat sa 
pamalagian at lumulubhang krisis ng 
bulok na sistemang malakolonyal at 
malapyudal. Ipinakikita na ang pag- 
durusa at paghihirap ng mga mang- 
gagawa at masang anakpawis sa Pi- 
lipinas ay katulad sa esensya sa di- 
naranas ng masang api at pinagsa- 
samantalahan ng monopolyong ka- 
pitalismo sa ibang panig ng mundo. 

Pinatitibay ang determinasyon 
ng mga rebolusyonaryong pwersa na 
itaguyod ang linyang masa, at ubos- 
kayang kumilos para pukawin, orga- 
nisahin at pakilusin ang milyun-mil- 
yong mga manggagawa, magsasaka 
at lahat ng api at pinagsasamanta- 

lahang uri at sektor. Ang kilusang 
pag-aaral na ito ay nagpapataas sa 
sigasig ng mga rebolusyonaryong 
pwersa at mga aktibista na 
magpropaganda sa mga pabrika, 
mga paaralan, baryo at iba pang lu- 
gar upang himukin ang masa na 
magbuklod at itaas ang tapang at 
determinasyon na bagtasin ang lan- 
das ng sama-samang paglaban para 
ihayag ang kanilang mga hinaing at 
isulong ang kanilang mga interes. 

Sa kanayunan, ang kilusang 
pag-aaral na ito ay ibayong nagpa- 
pasigla sa mga Pulang mandirigma 
na ubos-kayang pahigpitin ang pag- 
kakaisa ng masa at ng kanilang 
hukbo, palawakin at palakasin ang 
mga larangang gerilya, labanan ang 
terorismo ng estado, at buong-gi- 
ting na isulong ang pakikidigmang 
gerilya. 

Sa pamamagitan ng kilusang 
pag-aaral, ginagabayan at tinutu- 
ruan ng Partido ang BHB upang 
ibayong pasiglahin ang malawak at 
maigting na pakikidigmang gerilya 
na nakabase sa papalawak at papa- 
lalim na baseng masa, at hakbang- 
hakbang na palakasin ang BHB 
mula sa maliit at mahina tungo sa 
malaki at malakas na hukbo ng 
mamamayan. 

Buong lakas na nagpupunyagi 
ang mga mandirigma at aktibista na 
pakilusin ang masang magsasaka 
para ipaglaban ang tunay na repor- 
ma sa lupa at iba pa nilang mga ka- 
hingian sa gitna ng krisis at delub- 
yong hatid ng rehimeng Marcos. Pi- 
nalalawak at pinatatatag ang mga 
organisasyong masa at ipinupunla 
ang binhi ng demokratikong gubyer- 
nong bayan. Kaakibat nito, ikinakasa 
ang mga taktikal na opensiba para 
baha-bahaging lipulin ang kaaway, 
kunin ang kanyang mga sandata, at 
antas-antas na palakasin ang BHB. 

Sa loob ng kasalukuyang taon, 
inaasahan natin na ang kilusang 
pag-aaral na ito ay magbubunga ng 
matatag na pagsulong ng buong 
rebolusyonaryong kilusan sa kana- 
yunan at kalunsuran at pagsigla ng 
mga pakikibaka ng sambayanan 
para sa pambansang kalayaan at 
demokrasya. [29] 

Pampartidong pag-aaral, 
inilunsad sa eryang ekspansyon sa NCMR 


MAPANGAHAS AT DETERMINADONG inilunsad ng isang yunit ng Bagong 
Hukbong Bayan (BHB) sa isa sa mga eryang ekspansyon sa North Central 
Mindanao Region (NCMR) ang pag-aaral sa Batayang Kurso ng Partido 
(BKP) noong huling kwarto ng 2022. Sa kabila ng iba't ibang hamon, mata- 
gumpay na nakapagtapos sa pag-aaral ang 17 mga mandirigma ng BHB. 

Nagsimula ang pag-aaral noong Nobyembre 26, 2022 at nagtapos 
noong Disyembre 18, 2022. Lahat ng mga estudyante ng BKP ay mga kaba- 
taang magsasaka at 2-3 taon nang kasapi ng hukbong bayan. 

Habang idinadaos ang pag-aaral, nagpakat ang hukbong bayan ng 
isang yunit para sa gawaing masa at panlipunang pagsisiyasat sa kalapit 
na mga komunidad. Dahil nasa eryang ekspansyon, nagsisimula pa lamang 
ang pagsigla ng pagkilos ng masa sa lugar, na nasa ilalim ng pasistang pag- 
hahari ng mga pwersa ng reaksyunaryong estado. 

Ilang ulit na nabalam ang pag-aaral dahil kinailangan maglipat ng 
kampo para makaiwas sa mga operasyon ng kaaway. Kada lipat ng kampo, 
nagtutulung-tulong ang mga mandirigmang estudyante at instruktor para 
makapagtayong muli ng paaralan para ipagpatuloy ang pag-aaral. 

Sa kabila nito, hindi nagpatinag ang yunit sa mga hamon at natapos 
ang pag-aaral. "Karamihan sa kanila ay nabuhayan ng loob! Matagal-tagal 
na rin kasi nang huling nakapaglunsad ng kurso," kwento ng isa sa mga 
instruktor. 


"Mas determinado akong magpunyagi sa rebolusyon dahil nalaman ko 
ang pinagdaanang kabiguan ng Partido at nakaya niyang magpunyagi at 
umabante," pahayag ng isang estudyante. 


Ka Elay, huwarang babaeng kadre at mandirigma 


PINARANGALAN NG KOMITE Sentral ng Partido Komunista ng Pilipinas si 
Helenita Parladis, 65, isa sa namumunong kadre ng Partido na napaslang 
noong nakaraang taon. Kilala siya ng masa at mga kasama sa Bicol at Sa- 
mar bilang si Ka Ning, Ka Eliz, Ka Celine at Ka Elay. 

Kabilang siya sa daan-daang kababaihang kadre ng Partido na 
bumalikat ng mabibigat na tungkulin para isulong at paunlarin ang digmang 
bayan . 

Sa nakaraang mga taon, pinamunuan niya ang pagharap sa walang 
awat na mga atake at operasyon ng kaaway sa pamamagitan ng papalawak 
at papalalim na gerilyang pakikipagdigma sa Eastern Visayas. Namatay siya 
sa pambobomba na ginawa ng militar noong Nobyembre 23, 2022 kasama 
ang lima pang Pulang mandirigma sa Barangay Imelda, Las Navas, 
Northern Samar. Sa araw na iyon, 50 beses na binomba ng militar ang lugar 
sa kalapit na komunidad mula 1:30 ng madaling araw hanggang 5:30 ng 
umaga. 

Tubong Bicol, unang nagsilbing upisyal ng Partido si Ka Elay sa isang 
larangang gerilya sa Camarines Sur hanggang naging kalihim ng buong pru- 
binsya noong dekada 1990. Itinalaga siya bilang pangalawang kalihim ng 
National Peasant Bureau na nagsagawa ng abanteng mga kampanyang ag- 
raryo at sa kalaunan, bilang pangalawang kalihim ng komite ng Partido sa 
Eastern Visayas. 

Nahalal siya bilang myembro ng Komite Sentral sa Ikalawang Kongreso 
noong 2016. Kalihim siya ng komite sa rehiyon ng Partido sa Eastern Visa- 
yas sa panahon ng kanyang pagkakapaslang. Pamana niya sa lahat ng rebo- 
lusyonaryong pwersa ang mahigpit na pagkakaisa sa pagitan ng hukbong 
bayan at ng masa. 

Ipagtanggol ang mga tagapag- 
tanggol. Binati ng mga demokra- 
tikong organisasyon at tagasuporta 
ang 10 tagapagtanggol ng karapa- 
tang-tao, taong simbahan at lider- 
masa sa Quezon City noong Enero 
9 matapos ibasura ng korte ang 
kasong perjury na isinampa laban 
sa kanila ni Gen. Hermogenes Es- 
peron. 


Ipagtanggol ang karapatang 
mag-organisa. Nagpiket ang mga 
myembro ng Migrante at Kilusang 
Mayo Uno sa Department of Jus- 
tice noong Fnero 16 para igiit na 
gawan ng aksyon ng estado ang 
samutsaring pag-atake sa kanilang 
mga myembro. Naganap ang pag- 
kilos ilang araw bago isapubliko 
ng International Labor Organizati- 
on ang resulta ng imbestigasyon 
nito sa kalagayan ng mga mang- 
gagawa sa bansa. 


Isang araw bago nito, nagtungo sa 
pambansang upisina ng DOLE sa 
Maynila ang mga manggagawa 
mula sa Southern Tagalog para 
ipanawagan ang karapatan sa pag- 
uunyon, nakabubuhay na sahod at 
regular na trabaho. Nagtungo sila 
sa Mendiola pagkatapos nito. 


SIM Card Registration, ipinasu- 
suspinde. Nagpiket sa harap ng 
National Telecommunications 
Commission ang mga aktibista pa- 
ra sa digital rights sa ilalim ng 
Junk Sim Card Registration Net- 
work para ipanawagan ang pag- 
suspinde ng mapaniil at 
kontra-mamamayang pwersahang 
pagparehistro. 


Hustisya para kay Ka Manny. 
Sinugod ng mga manggagawa at 
aktibista ang DoJ noong Enero 18 
matapos ipawalang-sala nito ang 
kaso laban sa 17 pulis na pumatay 
kay Manuel Asuncion, koordiney- 
tor ng Bayan sa Cavite. Pinaslang 
si Ka Manny noong 2021, kasabay 
ng walo pa sa tinaguriang Bloody 
Sunday. 


Koresponsal 


Mula kwarantina tungong kanayunan 


Ang sumusunod ay kwento ng isang myembro ng Kabataang Makaba- 
yan na nakiisa sa pagdiriwang ng Partido sa ika-54 anibersaryo nito sa 
isa sa mga larangang gerilya ng hukbong bayan. 


Pass: ng Pasko, agad akong naghanda ng mga 
gamit na kinakailangan para sa aming pagbisita. 
Pinangingibabawan ng pananabik ang aking kaba sa 
mga bagay na di ko alam. Dalawang taon na rin akong 
kasapi ng Kabataang Makabayan (KM) pero dahil sa ipi- 
nataw na mahihigpit na lockdown sa tabing ng pandem- 
yang Covid-19, ito ang unang pagkakataong masasaksi- 
han ko ang mga kwentong dati ay naririnig ko lamang. 


Tila saglit lamang ang byahe. 
Pagsapit ng gabi, narating namin 
ang sityo kung saan kami susunduin. 
Kabado kong hawak ang aking bag 
habang nakatingin sa padilim nang 
padilim na daan na aming tatahakin. 
Di kalauna'y nagsimula na kami sa 
paglalakad. Mabilis ang naging tibok 
ng aking puso sa paglalakbay sa lu- 
gar na hindi ako pamilyar. 

Ilang sandali pa ay sumukal lalo 
ang daan--madilim, maputik at ma- 
bato. Sa totoo lang, matagal ko nang 
iniisip na hindi ko kaya maglakad sa 
putikan. Bilang petiburges na lumaki 
sa kalunsuran, maarte ako at ayo- 
kong nadudumihan. Hindi rin ako sa- 
nay maglakad sa mga mababatong 
lugar o kahit sa mismong paglalakad. 
Ayokong napapagod at pinag- 
papawisan. 

Sa kabila nito, puno ng pasensya 
akong tinulungan ng mga kasama. 
Agaran nilang iniaabot ang kanilang 
kamay sa saglit na humingi ako ng 
tulong. Dito ko napagtanto kung 
gaano kabuti ng ating mga man- 
dirigma, handa silang tumulong mati- 
yak lamang ang aming kaligtasan. 
Naalala ko tuloy noong ibinahagi ko 
noon na wala akong perspektiba na 
pumunta sa kanayunan--tingin ko ka- 
si hindi ko kayang mabuhay dito. Tu- 
gon sa akin ng kalakhan: “magtiwala 
sa mga kasamang aalalay sa 'yo.” 

Madaling araw na nang naka- 
rating kami sa kanilang pwesto. 
Pagdating ay pinagpahinga kami sa 
aming tutulugan. Nahirapan akong 
magrelaks sa simula pero kalauna'y 
nakatulog din dala na rin ng pagod. 

Maya't maya lamang ay nagising ako 
sa ingay ng mga kasama na abalang 
naghahanda. Nasilayan ko ang pali- 
gid na maaliwalas. Sariwa ang simoy 
ng hangin. Paglingon ko, nakita ang 
mga mandirigma na nagpupulong. 
Una kong naisip, “ang angas nilang 
tingnan, para silang mga bida sa 
anime na napapanood ko.” 

Ang mga sumunod na oras ay 
puno ng kwentuhan at tawanan. 
Unti-unti kaming nagkakilanlan ng 
mga kasama. Sa kwentuhan, natu- 
tunan ko ang mga sakripisyo at ki- 
nakailangang pagpupursige sa lara- 
ngang pinili nilang tahakin. 

Pagdating sa lugar kung saan 
ilulunsad ang selebrasyon, tumam- 
bad sa amin ang mga gawang obra 
ng mga kasama. Sa gitna ay makikita 
ang isang pinta kung saan nakasulat 
ang tema na: “Konsolidahin at iba- 
yong patatagin ang Partido! Biguin 
ang kontra-rebolusyonaryong digma 
at terorismo ng estado ng rehimeng 
US-Marcos! Komprehensibong isu- 
long ang demokratikong rebolusyong 
bayan!” At sa magkabilang gilid ay 
may pulang watawat ng Partido. Sa 
tabi nito ay mayroong karit at maso 
na nakaukit sa lupa. Simbolo ito ng 
pagpupugay sa dakilang guro at ta- 
gapaglingkod ng masang Pilipino na 
si Jose Maria “Ka Joma” Sison. 

Pagsapit ng tanghali ay nagsimu- 
la na ang programa. Unang umawit 
ng “Internationale.” 77 Manghang- 
mangha akong tumitingin sa lahat. 
Aking winawari na sa tagumpay, mas 
marami pang Pilipino ang sabay-sa- 
bay na aawit ng kantang ito. Nag-alay 

ng mga pangkulturang pagtatanghal 
ang mga kasamang mandirigma. Di 
ko inaakalang ganoon sila kahusay. 
Hindi lamang sila mga mandirigma, 
sila rin ay mga artista ng bayan! Ma- 
giliw na nakipagsabayan ang kabata- 
an sa mga pagtatanghal. Bakas sa 
mga mukha ng mga panauhin ang 
kanilang tuwa. 

Kinagabihan ay naghanda na 
kami sa aming pag-alis. Sa saglit na 
panahon ng pananatili namin ay 
nagawa ko agad makabuo ng nata- 
tanging ugnayan sa mga kasamang 
mandirigma at masang nakasa- 
lamuha namin. Umuwi ako nang 
walang pagsisisi. Dito ko lalong 
napagtibay ang aking mga 
perspektiba—na tama ang landas 
na aking tinatahak. Sa ilang araw 
ko sa kanayunan, maraming kwento 
at aral ang aking bitbit pauwi. 

Naging mas madali ang paglala- 
kad pabalik, wari'y nakabisa ko na sa 
maikling panahon ang daan at pama- 
maraan sa paglalakbay. Sa paggaan 
ng byahe pauwi, batid ko ang bigat ng 
mga tungkulin at gawain na kinakai- 
langan para sa pagtatagumpay ng 
rebolusyon. Hindi maalis sa aking isip 
ang mga katagang binanggit sa kala- 
gitnaan ng programa. “Namumundok 
tayo kasi dito higit kailangan ng pag- 
lilingkod sa masa.” Ngayon, mas ma- 
linaw sa akin ang aktwal na itsura ng 
armadong pakikibaka, mas matibay 
ang mga batayan para sa pagpapatu- 
loy ng laban at pagpapatibay ng ating 
hanay--pagsanib sa mga pakikibaka 
ng masang anakpawis at pagsisilbi sa 
masang api. [as 

Pang-aabuso sa karapatang-tao, 


ligting sa patuloy na girian ng mga heneral 


[ igting ang mga pang-aabuso sa karapatang-tao habang nagpapatuloy ang 
girian ng mga heneral sa ilalim ng tambalang Marcos-Duterte. Nagsimula 
ang mga giriang ito noong kalagitnaan ng 2022 at sumambulat sa unang mga 
araw ng 2023. Ang mga “bangayan” na ito ay sumasalamin sa malalim na 
kontradiksyon sa hanay ng magkaka-alyadong dinastiya sa pulitika at pang- 
katin sa loob ng naghaharing rehimeng Marcos. 


Sa layong matigil ang balyahan 
para sa kurakot at apulain ang na- 
mumuong disgusto na maaring tu- 
mungo sa destabilisasyon, binalasa 
ni Ferdinand Marcos Jr ang mga su- 
sing pusisyon sa depensa, militar at 
pulisya. Sinipa niya sa pwesto ang 
itinalaga niyang upisyal at ibinalik 
ang pinakamasasahol na mga hene- 
ral na nagsilbi sa panahon ng rehi- 
meng Duterte. 

Nagsimula ang rigodon sa mu- 
ling pagtatalaga kay Gen. Andres 
Centino bilang chief of staff ng Ar- 
med Forces of the Philippines (AFP), 
ang pusisyong iginawad ni Marcos 
kay Lt. Gen. Bartolome Bacarro, ki- 
nilalang "manok" ni Unang Ginang 
Liza Araneta-Marcos at ng noo'y 
Executive Sec. Vic Rodriguez. Bilang 
protesta sa walang dangal na pagsi- 
pa kay Bacarro, nagbitiw bilang 
officer-in-charge ng Department of 
National Defense (DND) si dating 
Gen. Jose Faustino, Jr. Sinundan si- 
ya sa pagresayn ng lima pang sen- 
yor na mga upisyal ng DND. Ipinalit 
sa kanya si Gen. Carlito Galvez Jr, 
dating presidential adviser on the 
peace process at hepe ng sobrang 
palpak at batbat sa korapsyong 
pagtugon ng rehimeng Duterte sa 
pandemyang Covid-19. 

Pinakahuling sinipa œg 
sa pusisyon si Prof. Cla- 
rita Carlos, na nauna 
nang pinag-initan ng 
mga heneral dahil sa 
panawagan niyang 
bawasan ang badyet 
ng NTF-Elcac. Ipinalit 
sa kanya ang ultra-mi- 
litaristang si Gen. 
Eduardo Año bilang 
National Security 

Adviser (NSA). 

Habang nag-aagawan ang mga 
heneral at koronel sa matatabang 
pusisyon ng AFP, isinailalim naman 
sa “full alert” ang buong pwersa ng 
Philippine National Police (PNP). 
Ayon sa burges na midya, may ku- 
malat na memo tungkol sa tangkang 
kudeta at destabilisasyon. Sinundan 
ito ng pakitang-tao na pagpapabitiw 
sa 800 pulis-heneral sa kanilang 
mga pusisyon. 

Sa harap ng tinaguriang "laro 
ng mga heneral," nagpahayag ng 
pagkabahala ang mga progresibo at 
demokratikong organisasyon dahil 
lalong iigting ang mga pang-aabuso 
sa karapatang-tao at mga krimen sa 
digma. Kilala sina Año, Galvez at 
Centino sa pinakabrutal at pinaka- 
maruruming galaw sa gera kontra- 
mamamayan. Mahaba at madugo 
ang listahan ng kanilang mga pagla- 
bag sa karapatang-tao at mga in- 
ternasyunal na makataong batas. 
Matatandaang ang mga ito, kasama 
ang dating adviser ng NSA na si 
Gen. Hermogenes Esperon, ang pi- 
nakamalalaking balakid sa usapang 
pangkapayapaan. 


Lalong humigpit ang paghawak 
ng militar sa burukrasyang sibil sa 
pagkahirang kina Año, Galvez at 
Centino. Alinsunod sa doktrinang 
“anti-terorismo” at anti-komunis- 
tang kontra-insurhensya ng US, 
ang militar ay magpapatuloy sa 
pagtukoy at pagdikta sa mga pata- 
karan ng estado at ilalagay ang 
mga ahensyang sibilyan sa kontrol 
nito tulad sa ipinaiiral ng National 
Task Force to End Local Communist 
Armed Conflict (NTF-Elcac). 

Sa pagbalik ng mga heneral ni 
dating pangulong Duterte, aasa- 
hang magpapatuloy ang mga brutal 
na taktika sa kontra-insurhensya. 
Hahadlangan nila ang usapang 
pangkapayapaan sa pagitan ng Na- 
tional Democratic Front of the Phi- 
lippines at Government of the Re- 
public of the Philippines. Ang boka- 
bularyong alam lamang nina Año, 
Galvez at Centino ay solusyong mi- 
litar. Ang kapayapaang alam la- 
mang nila ay ang “kapayapaan ng 
sementeryo”. 

Sa harap nito, inatasan ng Par- 
tido ang lahat ng mga komite nito, 
gayundin ang mga yunit ng BHB na 
samantalahin ang mga girian, kali- 
tuhan at maniobrahan sa loob ng 
AFP at PNP. Dapat silang mag- 
lunsad ng propaganda at eduka- 
syon sa loob ng militar at pulis, la- 
luna sa pinakamababang hanay pa- 
ra hikayatin silang talikuran ang 
bulok na organisasyon at makipag- 
tulungan sa rebolusyonaryong mga 
pwersa. 

Anito, ang mga giriang ito ay 
uuntol at uuntol sa mga 
operasyong kontra-insur- 
hensya, laluna kung may 
mga maniobrang kudeta at 
kontra kudeta ng mga tro- 
pa. Dapat mag-inisyatiba 
ang BHB at paigtingin ang 
gawaing militar at pulitika 

sa buong bansa at umani 
nang malaki sa harap ng 
kaguluhan ng kaaway. Œ 

2 aktibista sa Cebu, dinukot at pinakawalan 


N apilitang pakawalan ng mga pwersa ng estado ang dalawang aktibis- 
tang Cebuano noong Enero 16 matapos lumakas ang panawagang ili- 
taw sila. Pwersahang isinakay sa isang van ng mga nagpakilalang pulis sina 
Dyan Gumanao at Armand Dayoha sa daungan ng Cebu noong tanghali ng 
Enero 10 sa gitna ng maraming nakasaksi. Dinala sila sa isang safehouse 
kung saan ipinailalim sila sa sikolohikal na tortyur. Inilitaw sila noong Enero 
16 sa isang resort sa bayan ng Carmen matapos maglabas ang pamilya ng 


mga larawan ng pagdukot sa kanila. 


Si Gumanao ay koordineytor ng 
Alliance of Concerned Teachers pa- 
ra sa Rehiyon 7 habang si Dayoha 
ay boluntir para sa balangay ng Al- 
liance of Health Workers sa Cebu. 
Ang dalawa ay kapwa gradweyt ng 
University of the Philippines-Cebu. 

Sa isang bidyo na kuha ng 
isang saksi, makikita ang sapili- 
tang pagsasakay sa dalawa sa 
isang kulay abo na SUV na naka- 
parada sa mismong daungan ng 
barko na bawal sa mga pribadong 
sasakyan. Bago lumitaw ang bid- 
yo na ito, itinanggi ng mga upi- 
syal ng daungan, pulis at tauhan 
ng barkong sinakyan nila na nag- 
karoon ng "insidente ng pagdu- 
kot" sa lugar sa araw na iyon. 
Panawagan ng pamilya at mga 
grupo ng karapatang-tao ang in- 
dependyenteng imbestigasyon 


kaugnay ng pagdukot hindi la- 

mang sa mga pulis, kundi pati sa 

daungan at mga tauhan sa pyer. 
Pagpatay. Sa katabing isla ng 


Negros, dalawang magsasaka ang 
pinatay at isa ang tinangkang pa- 
tayin ng militar sa nakaraang da- 
lawang linggo. Tulad sa ibang ka- 
so, pinalabas nitong napaslang sila 
sa mga engkwentro sa mga yunit 
ng BHB. 

Sa Guihulngan City, pinatay ng 
mga sundalo ng 62nd IB si Orlando 
Fat sa Sityo Banderahan, Bara- 
ngay Trinidad noong Enero 10. Ti- 
nangka namang patayin si Rodrigo 
Pasinabo sa Sityo Cambaogon 
noong Enero 15. 

Ang mga ito ay bahagi ng ma- 
laking operasyong kombat ng 62nd 
IB sa mga barangay na nasa 
bawndari ng (Guihulngan City, 
Canlaon City at bayan ng Moises 
Padilla. 

Sa Himamaylan City, pinaslang 
ng mga sundalo ng 94th IB ang 
49-anyos na magsasakang si Jose 
Gonzalez sa Purok Maliko-liko, Sit- 
yo Cunalom, Barangay Carabalan 
noong Enero 9. [36] 


Ambus sa Sorsogon, isnayp sa Negros, inilunsad ng BHB 


TATLONG PASISTANG SUNDALO ng Armed Forces of the Philippines (AFP) 
ang napaslang sa mga armadong aksyon ng Bagong Hukbong Bayan (BHB) 
sa isla ng Negros at Sorsogon noong Enero 15. 

Inambus ng BHB-Sorsogon ang nag-ooperasyong 18-kataong tropa ng 
22nd IB at CAFGU sa Barangay Calmayon, Juban, Sorsogon. Isang mi- 
yembro ng CAFGU ang nasawi habang dalawa ang nasugatan. Ang inambus 
na yunit ay kabilang sa tropang nag-ooperasyon sa mga magkakatabing 
barangay ng Calmayon, Maalo at Calateo sa bayan ng Juban at Barangay 
Calpi at Dolos sa bayan ng Bulan simula pa 2020. 

Magkasunod na operasyong isnayp ang inilunsad ng BHB-Central Negros 
sa parehong araw. Napatay dito ang dalawang sundalo. Unang inisnayp ng 
mga Pulang mandirigma ang tropa ng 62nd IB sa Sityo Palasan, Barangay 
Guba, Vallehermoso, Negros Oriental. Pagsapit ng alas-6 ng gabi, inisnayp 
naman nito ang mga sundalo sa Sityo Batang-batangan, Barangay Bucalan, 
Canlaon City. 

Pamilya, minasaker sa 
Northern Samar 


ISANG PAMILYA ANG minasaker ng 
mga sundalo ng 43rd IB sa Kilomet- 
ro 9, Barangay Happy Valley, San 
Isidro sa Northern Samar noong 
Nobyembre 18, 2022. Pinalalabas 
ng mga pasista-teroristang sundalo 
na sila ay mga mandirigma ng BHB 
na napaslang sa engkwentro. Naka- 
pailalim sa matinding operasyong 
kombat ang lugar. 

Sa huling kwarto ng 2022, hindi 
bababa sa tatlong serye ng pambo- 
bomba ang inilunsad ng militar sa 
prubinsya. Noong Oktubre 1, 2022, 
hindi bababa sa 25 bala ng kanyon 
ang pinakawalan ng mga sundalo 
gamit ang 105mm at 155mm ho- 
witzer sa mga sakahan sa Barangay 
Paco, Las Navas, Northern Samar. 
Sinundan ito ng isa pang pambo- 
bomba sa Barangay San Isidro 
noong Nobyembre 11, 2022. 


Sanggol, 2 taon 
nang hostage ng militar 


DALAWANG TAON NANG nakahi- 
walay ang ngayon ay 2-taong 
gulang na si Baby Marx Cairo Salino 
sa kanyang pamilya. Noong Enero 
13, 2021, inagaw siya ng 79th IB sa 
isang reyd sa bahay ng pamilyang 
Madin sa Hacienda Ambulong, Ba- 
rangay San Fernando, Talisay City, 
Negros Occidental. 

Mula noon, hawak na ng militar 
ang sanggol at ayaw ibalik sa kus- 
todiya ng mga kamag-anak. Si Baby 
Marx ay anak nina Ka Peeta at Ka 
Jandy, parehong mandirigma ng 
Bagong Hukbong Bayan sa Negros. 

Ginagamit ng militar na hostage 
si Baby Marx para pasukuin ang 
kanyang magulang. Ipinagkakait si- 
ya ng DSWD sa kanyang lolo at lola 
dahil kailangan pa diumanong “kon- 
sultahin” ang militar. 

Paulit-ulit na ring isinailalim sa 
panggigipit, pananakot at pagma- 
manman ang lolo at lola ni Baby 
Marx. Noong unang kwarto ng 2022, 
nireyd ng mga sundalo ang kanilang 
pansamantalang tinutuluyan. Dahil 
dito, napilitan silang magtago. 


ANG BAYAN 


Sa unang buwan ng 2023: 


Nagtataasang presyo 
ng pagkain, batayang. 


serbisyo 


M agkasabay na delubyo ng sumisirit na pre- 

syo ng batayang mga bilihin at serbisyong 
panlipunan at walang tigil na pag-ulan at pagba- 

ha ang sumalubong sa mamamayang Pilipino sa pag- 
pasok ng 2023. Sa harap nito, walang solusyon ang 
rehimeng Marcos sa tumitinding krisis sa kabuhayan li- 


ban sa pakitang-taong mga hakbang. 


Nagtataasang presyo ng pagkain 

Nananatiling nakapako sa P400- 
P550 ang kilo ng sibuyas sa pamili- 
han dahil sa pagtatago, pagmanipu- 
la sa suplay at labis-labis na pag- 
pepresyo ng mga kartel sa agrikul- 
tura. Dagok sa konsyumer ang na- 
pakataas na presyo habang nana- 
natiling luhaan at lubog sa utang 
ang mga magsasaka ng sibuyas da- 
hil sa pagkalugi. 

Ayon sa Kilusang Magbubukid 
ng Pilipinas, umabot lamang sa P30 
kada kilo ang farmgate price ng si- 
buyas noong nakaraang taon sa 
Nueva Ecija. Sa kabilang banda, gu- 
magastos ang magsasaka ng 
P150,000 kada siklo ng pagtatanim. 
Sa Occidental Mindoro, sumadsad 
pa ito sa P8-15 kada kilo. 

Ibinahagi ni Merlita Gallardo, 
asawa ng isang magsasaka ng sibu- 
yas sa Pangasinan, nagpatiwakal 
ang kanyang asawa noong 2021 da- 
hil sa pagkalugi. Liban kay Gallardo, 
may apat pang ibang magsisibuyas 
ang nagpatiwakal. 

Mapait pa rin ang kape dahil sa 
nananatiling napakataas na presyo 
ng asukal. Ang nirepinang asukal ay 
nasa P90 hanggang P110 kada kilo 
habang P80 hanggang P96 ang 
brown sugar. Tumaas ito nang halos 
P10-15 kumpara sa huling kwarto 
ng 2022. 

Tulad sa nagdaang mga rehi- 
men, importasyon ang solusyon ni 
Marcos sa krisis sa pagkain. Noong 
Enero 10, pinahintulutan niya ang 
pag-angkat ng 17,100 metriko tone- 

ladang pulang sibuyas at 3,960 
metriko toneladang puting sibuyas. 
Ito ay sa kabila ng mag-aanihan na 
ng lokal na sibuyas sa Pebrero. 

Samantala, “nagbabalak ang 
gubyerno na mag-import ng hang- 
gang 450,000 metriko tonelada ng 
asukal ngayong taon sa tabing ng 
pag-ampat sa sumisirit na presyo. 

Isiniwalat kamakailan ng mga 
prodyuser ng itlog na tuluy-tuloy 
pang tataas ang presyo ng itlog sa 
merkado ngayong taon. Nasa P9- 
P10 na ngayon ang karaniwang pre- 
syo ng katamtamang-laking itlog, 
mula sa P6.90-P8.50 noong Di- 
syembre 2022. Gayunpaman, mara- 
mi nang palengke ang nagbebenta 
ng regular na laking itlog nang P10 
kada piraso. 

Isa sa itinuturong dahilan ng 
mga prodyuser ang pagbwelo ng 
bird flu na hanggang ngayon ay hin- 
di inaatupag ng Department of Ag- 
riculture. Ayon sa datos ng Bureau 
of Animal Industry, apektado ng 
pandemyang ito ang 20 prubinsya 
sa walong rehiyon. Nagresulta ito sa 
pagkatay sa 1.8 milyong manok na 
apektado. 

Liban dito, may banta rin ng 
pagtaas nang P2 kada kilo sa presyo 
ng bigas sa darating na mga buwan. 
Inaasahan din ang pagtaas ng pre- 
syo ng tinapay dahil sa tumataas na 
presyo ng itlog at ibang sangkap. 


Gasolina, kuryente, tubig 
at pamasahe 
Ngayong Enero, nagtaas na ng 


netong P3.1/litro ang presyo ng 
gasolina habang P0.8/litro ang sa 
kerosene. Hinila nito tungong abe- 
reyds na P70 kada litro ang gasoli- 


na. 

Inianunsyo ng Manila Electric 
Company (Meralco) ngayong bu- 
wan na tataas ang singil nito sa 
kuryente ng P0.62 kada kilowatt- 
hour (kWh). Maniningil na ito ng 
P10.9 kada kWh ngayong buwan. 
Sa regular na konsumo ng isang 
pamilyang Pilipino na 200 kWh, na- 
ngangahulugan ito ng dagdag na 
P125. 

Samantala, sisimulan nang ku- 
nin ngayong Enero ang dagdag-si- 
ngil sa yutilidad na tubig sa Metro 
Manila na P8.04 kada metro kubiko 
para sa mga naka-kunekta sa Ma- 
nila Water habang P3.29 kada 
metro kubiko ang sa Maynilad. 

May pangamba ring itataas 
ang pamasahe sa LRT ngayong 
taon. Maaari itong dagdagan ng 
P2.29 para sa pagsakay at P0.21 
sa mga kasunod na kilometro. Ang 
dating pasahe na P13 ay maaaring 
maging P15 habang ang mas ma- 
lalayong byahe na nagkakahalaga 
ng P15 ay magiging P20. Itataas 
ang singil sa pasahe kada dala- 
wang taon sang-ayon sa kontrata 
ng pribadong mga kumpanyang 
nagmamay-ari sa tren at gubyer- 
no. 

Samantala, nakatakdang ita- 
as ang presyo ng liquified petro- 
leum gas (LPG) sa darating na 
Pebrero. [ab] 


MADALING 


na 
bilyunaryong 
Pilipino 

ay may yamang mas 


malaki kaysa 55 
milyong Pilipino. 


52 


na kinontratang bibilhin 
ng AFP sa halagang 
P32 bilyon. 


Pinagkunan: Oxfam Pilipinas 


728 KG 


susing 
biodiversity area 


12, 


o mga lugar na mahalaga para sa 
kalusugan ng planeta ang natukoy ng mga 
syentista sa Pilipinas, pero 91 lamang dito 
ang protektado. 


Pinagkunan: International Union for 
Conservation of Nature 


JMSU 


Joint Marine 
Seismic 
Undertaking, 


Blackhawk 
helikopter 


SALITA 


P45 B 


badyet para sa 
modernisasyon 
ng AFP sa 2023 


matapos dagdagan ng 
P6 bilyon ng Kongreso 
sa gitna ng girian ng 
mga heneral para sa 
kurakot. 


kamag-anak, 
alipures at 
negosyante 


` 


EE a 


KET 


ang isinama ni Marcos Jr sa paglamyerda sa 

Switzerland noong Enero 16-20 sa pagdalo 
niya sa World Economic Forum. Ang byaheng 
ito ay pang-8 na sa loob ng 7 buwan. 


um 22 
@ 


ONINI DI 


syudad 
at munisipalidad 


ang nakapailalim sa state of 
emergency mula Disyembre 2022 
dulot ng matitinding pagbaha dahil 
sa mga pag-ulan. 


isang kasunduan sa pagitan ng Pilipinas, China at 
Vietnam para minahin ang West Philippine Sea 
ay idineklarang di konstitusyunal ng Korte 
Suprema noong Enero 10. 


324 


49 sa huling 6 na buwan ni Duterte 
at 175 sa unang 6-buwan ni Marcos. 


pinaslang sa huwad 
na gera kontra-droga 
noong 2022, 


VA 
7 


VA 


1 


8 


60,000 


sanggol at batang 

Pilipino 

ang namatay noong 2021 bago 
mag-5-taong gulang dulot ng mga 
kumplikasyon sa kalusugan na 
kayang iwasan. 


Pinagkunan: United Nations Inter-Agency 
Group for Child Mortality Estimation 

Paggamit ng US sa Pilipinas 
sa paghahanda sa gera kontra China 


] atasan nilalapastangan ng gubyernong Biden ng US ang kasarinlan ng 
Pilipinas sa ginagawa nitong paghahanda ng "teatro ng gera" laban sa 
karibal nitong imperyalistang China. Kasama ang Japan, South Korea, Singa- 
pore at iba pang bansa sa tinagurian nitong "first-island chain" o kawing ng 
mga islang pinakamalapit sa China, ang Pilipinas ngayon ay pinupwestuhan 
ng US ng mga tauhan at kagamitang militar na handang gamitin sa saglit na 


sumiklab ang digmaan. 


Malinaw na malinaw na sinabi ni 
Lt. Gen. James Bierman, comman- 
ding general ng Third Marine Expe- 
ditionary Force (III MEF) at Marine 
Forces Japan ng US, na malaon 
nang pinaghahandaan ng US ang 
paglulunsad ng gera kontra China, 
at inihalintulad ang paghahanda di- 
to sa ginawa nilang paghahanda ng 
gera sa Ukraine laban sa Russia. Sa 
interbyu kamakailan ng Financial 
Times, sinabi ni Bierman: 

"Paano natin natamo ang antas 
ng tagumpay sa Ukraine? Malaking 
bahagi niyon ay dahil mula nang 
pagsalakay ng Russia noong 2014 at 
2015, nagsikhay tayong maghanda 
sa mga digmaan sa hinaharap: pag- 
sasanay sa mga Ukrainian, pagpusi- 
syon ng mga suplay, pagtukoy ng 
mga lugar kung saan pwede tayong 
magbigay ng suportang operasyon, 
isustine ang operasyon... Tawag na- 
tin diyan ay paghahanda ng teatro. 
At inihahanda natin ngayon ang 
teatro sa Japan, sa Pilipi- 
nas at iba pang lugar." 

Ipinakikita ng mga sali- 
tang ito ni Bierman ang ka- 
palaluan ng imperyalistang 
US sa pagtutulak nitong 
ipataw ang kapangyarihan 
nito saan mang panig ng 
mundo na walang pagsa- 
saalang-alang sa soberan- 
ya ng mga bansa, laluna ng 
mga malakolonya nito tulad 
ng Pilipinas. Itinuturing ni- 
tong mistulang tau-tauhan 
sa larong chess ang mga 
bansang "alyado" nito sa 
estratehiya nito na palibu- 
tan ang China. 

Sa paggamit ng US sa 

Pilipinas bilang bahagi ng "teatro ng 
digma" nito laban sa China, ginaga- 
wa itong magnet o target ng posib- 
leng pag-atake ng China sakaling 
sumiklab ang gerang US at China. 
Tahasang paglapastangan sa kasa- 
rinlan ng Pilipinas ang paggamit sa 
bansa na lunsaran ng US ng mga 
gera nito sa ibayong-dagat. 
Nagagawa ito ng US sa Japan, 
Korea at Pilipinas dahil ang mga na- 
kaupong gubyerno sa mga bansang 
ito ay mga sunud-sunuran sa dikta 
ng US. Buong-larga ngayon ang 
gubyerno ni Fumio Kishida ng Japan 
sa pakikipagkutsabahan sa militar 
ng US, kabilang ang pagpapalaki ng 
gastos para bumili sa US ng mga 
misayl na kayang tumama sa mga 
target na 1,000 kilometro ang layo. 
Itinutulak naman ni President Yoon 
Suk Yeol ng Korea ang pagpupwesto 
ng mga armas nukleyar ng US sa ka- 
nilang bansa. May malalaking base 
militar ang US kapwa sa Japan at 


Korea. 

Noong nakaraang taon, idinek- 
lara ng gubyernong Marcos ang 
planong bigyang-daan ang pagta- 
tayo ng US ng lima pang mga pasi- 
lidad sa mga lugar na pinili ng US: 
dalawa sa prubinsya ng Cagayan, 
at tig-isa sa Isabela, Zambales at 
Palawan. Dagdag ito sa lima nang 
pasilidad militar ng US sa loob ng 
mga kampo ng AFP na itinayo sa 
ilalim ng Enhanced Defense Coope- 
ration Agreement (EDCA). Pinani- 
niwalaang gagamitin ng US ang 
mga pasilidad na ito para ipwesto 
ang mga ground-to-air missile 
system na nakatutok sa China. 

Ang gayong mga pasilidad ay 
bahagi ng estratehiya ng US na itu- 
lak ang China na "unang bumunot 
ng baril." Kabilang sa pang-uupat 
na ito ang pagpalayag ng mga bar- 
kong pandigma sa Taiwan Strait na 
kinikilalang teritoryong pandagat 
ng China sa ilalim ng One China 
Policy, dagdag pa ang walang hin- 
tong paglalayag ng mga aircraft 
carrier nito sa kanluran at sila- 
ngang karagatan ng Pilipinas at sa 
silangan ng Japan, pati na ang su- 
nud-sunod na mga "pagsasanay sa 
gera" sa Pilipinas, South Korea at 
Japan, gayundin sa India, malapit 
sa hangganan ng China. 

Ang pang-uupat ng 
US ng gera sa China ay 
bahagi ng pagtutulak 
nito na kontrolin ang 
mga pamilihan at pag- 
kukunan ng rekurso. 
Ang ilang dekadang 
pakikipagsabwatan sa 
mga monopolyo buruk- 
ratang kapitalista sa 
China ngayo'y isang 
namumuong tunggalian 
sa ekonomya at militar. 
Layunin ng US na aga- 
win ang malalawak na 
pamilihang dinodomi- 
nahan ng murang kala- 
kal ng China. [ae] 

Naval Station Carlito Cunanan: base militar ng US sa Palawan 


TANG Naval Station Carlito Cunanan (NSCC) ay isa sa dalawang base mili- 
tar ng US sa Palawan sa ilalim ng Enhanced Defense Cooperation Agree- 
ment ng US at Pilipinas. Itinayo ito sa ilalim ng rehimeng Aquino II bilang ba- 
hagi ng pagtitiyak ng US sa kontrol sa karagatan ng Indo-Pacific. Parte ito ng 
tinatawag na “first island chain” (Japan, Taiwan, Pilipinas, Borneo, at iba pa) 
laban sa China. Matatagpuan ang NSCC sa Oyster Bay, bahagi ng Ulugan Bay 


sa Puerto Princesa City. 


Ang naturang base militar ay li- 
him na pinaunlad at pinagkagastu- 
san ng AFP na may suporta ng US 
upang maging “mini-Subic” para 
pagsilbihin sa mga sundalong Ame- 
rikano at maging istasyon ng mga 
barkong pandigma ng imperyalis- 
mong US. Tinatayang 160 kilometro 
ang layo nito sa Spratly Islands 
kung saan nakapusisyon ang mga 
pasilidad-militar ng China. 

Nang itinayo ang NSCC sa Ulu- 
gan Bay, winasak nito ang kalikasan 
at naghatid ng polusyon sa kapaligi- 
ran. Sinagasaan ng mga itinayong 
imprastruktura at pasilidad-militar 
ng US ang mayaman at protekta- 


dong bakawanan at mga bahura. 
Walang permit mula sa Community 
Environment and Natural Resources 
(CENRO) ang ginawang pagpuputol 
sa mga puno sa lugar gayong 
protektadong erya ang look. 

Matindi ang epekto nito sa bu- 
hay, kabuhayan at ari-arian ng nasa 
1,700 residente ng Barangay Maca- 
rascas, isa sa limang baryong naka- 
palibot sa Ulugan Bay. Malawakang 
pinalayas ang mga residenteng na- 
ninirahan sa lugar matapos idemolis 
ang higit sa 100 tirahan upang big- 
yang-daan ang base militar. Nawa- 
lan ng lugar para sa hanapbuhay 
ang mga mangingisda dahil ang 


buong Ulugan Bay ay naging bahagi 
ng daungan ng malalaking barkong 
pandigma ng US. Binabaril ng mis- 
mong mga sundalong Pilipino ang 
bangka ng mga mangingisdang ma- 
papalapit sa look. 

Nagdulot ang base militar ng 
mga pag-abuso sa mamamayang 
Palawefio. Lumobo ang mga kasong 
pandarahas, pang-aabuso sa mga 
kababaihan at bata at iba pang 
mga paglabag sa karapatang-tao 
ng mga mersenaryong sundalong 
Amerikano at AFP. Lumaganap ang 
prostitusyon at sex trafficking ma- 
tapos itayo ang hilera ng mga bar o 
bahay-aliwan sa Puerto Princesa 
upang magsilbi sa mga sundalong 
Amerikano. May mga ulat na may 
isang van na naglalaman ng mga 
kababaihan na ipinasok sa mismong 
sayt kung saan naroon ang NSCC. 

Hinalaw mula sa Ang Pulang Lara- 
ngan, rebolusyonaryong pahayagang 
masa sa Palawan. [AB 


Aerial bombing sa komunidad ng mga katutubo sa India, 
kinundena ng CPI (Maoist) 


KINUNDENA NG Communist Party of India (Maoist) ang brutal at desperadong 
pambobomba ng mga armadong pwersa ng gubyerno ng India sa hindi bababa sa 
siyam na komunidad sa bahaging South Bastar sa hangganan ng Chhattisgarh- 
Telangana noong Enero 11 ng umaga. Anang grupo, nagsimula sa alas-11 ng 
umaga ang walang-awat na paghuhulog ng mga bomba sa komunidad para mag- 
hasik ng takot at sindakin ang mga katutubo. 

"Malinaw sa ginawang ito ng reaksyunaryong gubyerno kung gaano ka-despe- 
rado ang pasistang Bharatiya Janata Party na durugin ang mga pwersang Maois- 
ta," saad ni Kasamang Abhay, tagapagasalita ng CPI (Maoist). Aniya, napilitang 
gumamit ng mga sasakyang panghimpapawid ang mga pasista dahil sa takot na 
pumasok sa kalupaan ng kagubatan kung saan posibleng salubungin sila ng arma- 
dong paglaban ng mga katutubo. "Dahil ang mga tao sa mga rehiyong ito ay may 
mataas na pulitikal na kamulatan, nanginginig sa takot ang Central Reserve Police 
Force at iba pang pwersa na mag-operasyon sa kalupaan," ayon pa kay Abhay. 

Layon ng mga pag-atake na paatrasin at buwagin ang pagkakaisa ng mga ka- 
tutubo para maibenta ang lahat ng natural na rekurso sa rehiyon sa mga imper- 
yalista at burgesyang kumprador. 

Sa harap ng pag-atake ng kaaway, nagawang patamaan ng mga pwersa ng 
People's Liberation Guerilla Army ng CPI (Maoist) ang umaatakeng mga pwersa. Na- 
sira nito ang isang helikopter ng kaaway at nasugatan ang anim na pasistang sundalo. 

Ayon pa kay Abhay, nakatitiyak sila na patitindihin pa ng gubyerno ng India ang 
paggamit ng aerial strike at aerial bombing para tugisin ang pamunuan ng CPI 
(Maoist). Ngunit, aniya, "dapat malaman ng kaaway na hindi matutumbasan ng 
mga bomba at drone nila ang kahandaang magsakripisyo ng bawat isang gerilya, 
hindi nito madudurog ang rebolusyong Indian." 

Presensya ng US 
sa Cagayan, itinatakwil 


ITINATAKWIL NG MAMAMA- 
YAN sa Cagayan Valley ang 
napipintong pagtransporma ng 
mga kampo militar ng AFP tu- 
ngong mga pasilidad ng militar 
ng US, alinsunod sa pagdadag- 
dag ng lima pang lokal na kam- 
po ng US sa ilalim ng tagibang 
na Enhanced Defense Coope- 
ration Agreement. Gagamitin 
ng US ang mga pasilidad na ito 
bilang permanenteng base ng 
gamit-militar at tropang Ame- 
rikano. 

Sa taya ng National De- 
mocratic Front of the Philip- 
pines-Cagayan, ipagagamit 
ng papet na rehimeng Marcos 
sa mga pwersa ng US ang 
mga kampo militar ng AFP sa 
Sta. Ana at Lal-lo. Isa pa ang 
50-ektaryang lupang inaagaw 
ngayon ng AFP mula sa mga 
magsasaka sa Divilacan, Isa- 
bela. 


ANG BAYAN 


